LĪGUMS Nr.29/10/2024-1-MIP 
Par oftalmoloģijas preču un materiālu piegādi 5., 12., 15.pozīcijā

Līguma sagatavošanas vieta – Daugavpils, Latvija.
Līguma parakstīšanas datums – pēdējā pievienotā droša elektroniskā paraksta un tā laika zīmoga datums.
SIA “Daugavpils reģionālā slimnīca”, reģistrācijas Nr.41503029600, juridiskā adrese Vasarnīcu iela 20, Daugavpils, LV-5417, Latvija, turpmāk tekstā – Pasūtītājs, tās valdes priekšsēdētājas Intas Vaivodes personā ar tiesībām pārstāvēt kopā ar visiem un tās valdes locekļa Edgara Labsvīra personā ar tiesībām pārstāvēt kopā ar visiem, kuri rīkojas saskaņā ar sabiedrības statūtiem, no vienas puses, un
SIA “BALTICS OPHTHALMIC SOLUTIONS”, reģistrācijas Nr.40203430357, juridiskā adrese Bieķensalas iela 21, Rīga, Latvija, turpmāk tekstā – Izpildītājs, tās valdes locekles Larisas Ņeverčikas personā ar tiesībām pārstāvēt atsevišķi, no otras puses, abi kopā turpmāk saukti Puses vai katrs atsevišķi saukts Puse,
pamatojoties uz iepirkuma “Oftalmoloģijas preču un materiālu piegāde”, identifikācijas Nr.DRS 2024/44, ietvaros parakstīto vispārīgo vienošanos Nr.28/10/2024-1-MIP “Par oftalmoloģijas preču un materiālu piegādi”, turpmāk tekstā – Vispārīgā vienošanās, parakstīja sekojošu līgumu par oftalmoloģijas preču un materiālu piegādi 5., 12., 15.pozīcijā, turpmāk tekstā – Līgums:

1. LĪGUMĀ LIETOTIE TERMINI
1.1. EIS – elektronisko iepirkumu sistēma.
1.2. Elektronisks rēķins (turpmāk tekstā E-rēķins) – Izpildītāja elektroniski sagatavots un Pasūtītājam nosūtīts rēķins par faktiski piegādātās Preces apmaksu.
1.3. Līguma cena – Izpildītāja paredzētie finanšu līdzekļi Preču iegādei pēc nepieciešamības.
1.4. Nepārvarama vara – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas Republikas iestāžu, kā arī pašvaldību iestāžu pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.). Ierobežojumi, kurus Puses varēja paredzēt iepirkuma laikā un Līguma noslēgšanas brīdī, piemēram ierobežojumi, kas saistīti ar COVID-19, nav uzskatāmi par Nepārvaramas varas apstākli, izņemot gadījumu, kad publiskas varas kompetenta iestāde pieņēma uz Covid-19 attiecināmu lēmumu, kas tieši un nepārprotami neļauj pildīt Līgumā noteiktās saistības.
1.5. Prece (arī Preces) – tehniskās specifikācijas prasībām atbilstošas tehniskajā un finanšu piedāvājumā norādītās oftalmoloģijas preces un materiāli.
1.6. Preču pavadzīme (turpmāk – PP) – dokuments, kas apliecina Preces piegādes un saņemšanas faktu.
1.7. Pievienotās vērtības nodoklis (turpmāk tekstā – PVN) – pievienotās vērtības nodoklis, kas piemērojams saskaņā ar spēkā esošo normatīvo aktu prasībām.
1.8. Preces cena – Izpildītāja izmaksas, kurās iekļautas visas izmaksas, kas saistītas ar Preces iegādi un piegādi, tai skaitā, iespējamie sadārdzinājumi, pielietoto materiālu izmaksas, nepieciešamo palīgdarbu izmaksas, tehnikas un palīgierīču izmantošanas izmaksas, transporta izdevumi piegādājot Preces, kā arī citas attiecināmas izmaksas.
1.9. Tehniskā specifikācija – Pasūtītāja noteiktais piegādājamo Preču apraksts un apjomi.

2. LĪGUMA PRIEKŠMETS
2.1. Pasūtītājs uzdod, bet Izpildītājs apņemas pret atlīdzību ar saviem tehniskajiem līdzekļiem, darbaspēku un citiem nepieciešamajiem resursiem sniegt Preču piegādi – oftalmoloģijas preču un materiālu piegādi – atbilstoši Līguma nosacījumiem, Līguma pielikumu noteikumiem un spēkā esošo normatīvo aktu prasībām.
2.2. Pakalpojumi sevī ietver visus Līgumā, Līguma pielikumos noteikto Preču piegādi un citas ar Preču piegādi saistītās izmaksas, kuras izriet no Līguma, Līguma pielikumiem un spēkā esošajiem normatīvajiem aktiem.
2.3. [bookmark: _Hlk92679222]Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
2.4. Izpildītājs apliecina, ka viņš ir pienācīgi iepazinies ar iepirkuma nolikumu un tam pievienoto dokumentu prasībām, un atsakās saistībā ar to Līguma izpildē izvirzīt jebkāda satura un veida iebildumus. 
2.5. Ja Preces ražotājs Pasūtītājam piedāvā Preces iegādāties par akcijas cenām, kuras ir zemākas par Līguma pielikumā norādītajām, tad Pasūtītājs ir tiesīgs attiecīgās Preces iegādāties no Preču ražotāja ar Preču ražotāja izvēlētu starpnieku Preces piegādei.
2.6. Ja EIS tiek piedāvātas Preces par zemākām cenām nekā Līguma pielikumā norādīts vai Izpildītājs nevar nodrošināt attiecīgo Preču piegādi par Piedāvājumā norādītajām cenām vai zemākām cenām, Pasūtītājs ir tiesīgs attiecīgās Preces iegādāties EIS un Izpildītājam nav tiesības celt pretenzijas par to.
2.7. Izpildītājs apzinās, ka Pasūtītājam nav pienākums iegādāties Preces visā apjomā un/vai izmantot visu Līguma cenu.

3. LĪGUMA CENA
3.1. Līguma cena kopā ar citu līgumu, kas parakstīti Vispārīgās vienošanās ietvaros, līgumcenām nevar pārsniegt Vispārīgā vienošanā noteikto kopējo līgumcenu. Līgumcena ietver sevī Preču piegādi, kas tiek apmaksāta atbilstoši Līguma pielikumos norādītajiem vienību izcenojumiem.
3.2. Visi Līguma pielikumā norādītie vienību izcenojumi paliek nemainīgi visu Līguma izpildes termiņu.
3.3. PVN tiek aprēķināts un maksāts saskaņā ar spēkā esošajiem normatīvajiem aktiem.

4. NORĒĶINU KĀRTĪBA
4.1. Pasūtītājs pārskaita E-rēķinā norādīto summu uz Izpildītāja E-rēķinā norādīto bankas norēķinu kontu 30 (trīsdesmit) dienu laikā no E-rēķina saņemšanas dienas un PP parakstīšanas.
4.2. Visus E-rēķinus Izpildītājs sagatavo elektroniski un no sava e-pasta adreses info@balticsophthalmic.eu nosūta uz Pasūtītāja e-pasta adresi rekini@siadrs.lv. Šādi E-rēķini ir derīgi bez paraksta. Izpildītājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi.
4.3. Par samaksas brīdi uzskatāms bankas atzīmes datums Izpildītāja maksājuma uzdevumā.
4.4. Ja Pasūtītājam rodas iebildumi par E-rēķinā norādītās informācijas un/vai summas pamatotību vai saistību neizpildi, vai nepienācīgu izpildi, tad Pasūtītājs 5 (piecu) darba dienu laikā no iepriekš minēto visu dokumentu saņemšanas dienas rakstiski iesniedz Izpildītājam motivētus iebildumus un nesaskaņot, neparakstīt un neapmaksāt iepriekš minētajos dokumentos minētās summas līdz brīdim, kamēr iebildumi nav Pušu izrunāti un atrisināti. Ja Pasūtītājs ir iesniedzis rakstisku iebildumu, tad Izpildītājam nav tiesību piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.
4.5. Izpildītājam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs nav iekļāvis visas nepieciešamās izmaksas saskaņā ar Pasūtītāja noteiktajām prasībām, kļūdījies Pakalpojumu izmaksu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem.
4.6. Ja Pasūtītājs ir apmaksājis Pakalpojumu vai tās daļu, kurus nevajadzēja apmaksāt, tad tam rodas samaksas atprasījuma tiesība Civilikuma izpratnē ar pienākumu to atprasīt vai tas atskaita to no tuvākā paredzētā maksājuma Izpildītājam par sniegtajiem Pakalpojumiem. 

5. LĪGUMA IZPILDES TERMIŅŠ
5.1. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.
5.2. Līguma izpildes termiņš ir 6 (seši) mēneši no Līguma abpusēja parakstīšanas dienas.

6. IZPILDĪTĀJA PIENĀKUMI UN TIESĪBAS
6.1. Izpildītāja pienākumi:
6.1.1. piegādāt kvalitatīvas un Līguma, Līguma pielikumu  un spēkā esošo normatīvo aktu prasībām atbilstošas Preces;
6.1.2. Preču piegādē pēc iespējas netraucēt iestādes darbu;
6.1.3. saskaņot ar Pasūtītāju Preču piegādi;
6.1.4. par saviem līdzekļiem un Pasūtītāja noteiktajā termiņā novērst Preču piegādes laikā pieļautās nepilnības un/vai kļūdas;
6.1.5. pēc Pasūtītāja pieprasījuma apturēt Preču piegādi un atsākt tos pēc Pasūtītāja atļaujas saņemšanas;
6.1.6. sniegt Pasūtītājam aktuālu informāciju par Preču piegādes gaitu;
6.1.7. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes dokumentā noteiktajā termiņā;
6.1.8. Pakalpojumu sniegšanas laikā ievērot darba aizsardzības, ugunsdrošības, vides aizsardzības  noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
6.1.9. patstāvīgi organizēt un kontrolēt savu nolīgto apakšuzņēmēju iesaisti un darbu Līguma izpildē, dot nepieciešamos norādījumus un uzdevumus apakšuzņēmējiem, patstāvīgi un laicīgi norēķināties ar apakšuzņēmējiem un būt atbildīgam par apakšuzņēmēju veikumu tādā pat apmērā kā pats ir atbildīgs saskaņā ar Līgumu;
6.1.10. ja Līgums tiek vienpusēji izbeigts, nekavējoties pārtraukt Preču piegādi;
6.1.11. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.
6.2. Izpildītāja tiesības:
6.2.1. saņemt samaksu par Līguma nosacījumiem, Līguma pielikumu noteikumiem un spēkā esošo normatīvo aktu prasībām atbilstoši piegādātām Precēm;
6.2.2. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Izpildītājam Līgumā noteikto saistību izpildei;
6.2.3. pēc savas iniciatīvas sniegt Pasūtītājam informāciju Līgumā noteikto saistību izpildes gaitu;
6.2.4. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.

7. PASŪTĪTĀJA PIENĀKUMI UN TIESĪBAS
7.1. Pasūtītāja pienākumi: 
7.1.1. pieņemt un apmaksāt Līguma nosacījumiem, Līguma pielikumu noteikumiem un spēkā esošo normatīvo aktu prasībām atbilstoši piegādātas Preces;
7.1.2. pēc Izpildītāja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Izpildītājam Līgumā noteikto saistību izpildei;
7.1.3. savlaicīgi un Līgumā noteiktā kārtībā izskatīt visus no Izpildītāja saņemtos sarakstes dokumentus un, ja dokumentā tieši norādīts, sniegt atbildes;
7.1.4. pildīt citus šajā Līgumā, Līguma pielikumos un spēkā esošajos normatīvajos aktos  noteiktos pienākumus.	
7.2. Pasūtītāja tiesības:
7.2.1. dot Izpildītājam saistošus norādījumus attiecībā uz Preču piegādi;
7.2.2. pieprasīt no Izpildītāja aktuālu informāciju par Preču piegādes gaitu;
7.2.3. skaidrot Līgumu, Līguma pielikum, lai nodrošinātu labāku Preču piegādes izpildi; 
7.2.4. no trešām personām iegūt vai saņemt uz Preču piegādi attiecināmu informāciju, atzinumus vai dokumentāciju;
7.2.5. apturēt Preču piegādi, ja Izpildītājs pārkāpj Līguma nosacījumus, Līguma pielikumu noteikumus un/vai spēkā esošo normatīvo aktu prasības. Preču peigādi Izpildītājs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas;
7.2.6. izmantot citas šajā Līgumā, Līguma pielikumos vai spēkā esošajos normatīvajos aktos noteiktos tiesības.

8. ĪPAŠUMA TIESĪBAS
8.1. [bookmark: _Hlk174527356]Īpašuma tiesības uz piegādātām Precēm tiek nodotas Pasūtītājam ar Pušu parakstītu PP.
8.2. Pasūtītājam īpašuma tiesības uz piegādāto Preci tiek saglabātas visu Līguma izpildes termiņu.

9. [bookmark: _Hlk174527248]INFORMĀCIJAS IZMANTOŠANA
9.1. [bookmark: _Hlk177074455]Visa informācija un dokumentācija, kuru Izpildītājs saņem no Pasūtītāja vai iegūst Līguma izpildes laikā, ir izmantojama tikai un vienīgi Līguma izpildes ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
9.2. Visa informācija un dokumentācija, kuru Pasūtītājs saņem no Izpildītāja vai iegūst Līguma izpildes laikā, ir izmantojama tikai un vienīgi Līguma izpildes ietvaros. Tās izmantošana citiem mērķiem ir pieļaujama vienīgi ar Izpildītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.

10. APAKŠUZŅĒMĒJU UN PERSONĀLA NOMAIŅAS UN IESAISTES KĀRTĪBA
10.1. Izpildītājs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
10.2. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
10.3. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
10.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
10.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
10.3.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir 10000,00 EUR no kopējās iepirkuma līguma vērtības, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
10.3.4. apakšuzņēmēja maiņas rezultātā tiktu izdarīti tādi grozījumi Izpildītāja iepirkuma iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10.5. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai
10.6. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

11. PREČU PIEGĀDES KĀRTĪBA
11.1. Piegādātājam Preču piegāde veicama no Līguma spēkā stāšanās dienas atsevišķās partijās, nenoteiktos apjomos pēc Pasūtītāja vajadzībām un pieprasījuma. Pasūtījumu apjomus un veikšanas intervālus Pasūtītājs izvēlas pēc saviem ieskatiem.
11.2. Preces piegādi, izkraušanu un novietošanu Pasūtītāja telpās veic Izpildītājs, izmantojot savu transportu un darbaspēku. Piegādātājs ir tiesīgs Preču transportēšanas pakalpojumu nodot trešajām personām, ar nosacījumu, ja tiek nodrošināti Līguma piegādes noteikumi un Izpildītājs uzņemas Līgumā noteikto atbildību, iesniedzot Pasūtītājam rakstisku apliecinājumu. 
11.3. Preces piegāde tiek veikta 5 (piecu) darba dienu laikā no pieprasījuma nosūtīšanas dienas.
11.4. Izpildītājam Preces piegāde veicama darba dienās no plkst.08:00 līdz 16:00.
11.5. Pasūtītājam Preču pieprasījums veicams rakstiskā veidā, norādot Preces veidu un daudzumu, nosūtot Izpildītājam pieprasījumu uz Līguma pielikumā norādīto e-pastu elektroniskā veidā vai zvanot uz Līguma pielikumā norādīto tālruni. Izpildītājam, saņemot no Pasūtītāja Preču pieprasījumu, tas nekavējoties jāapstiprina - tādā pašā veidā kā saņemts attiecīgais Preču pieprasījums, norādot pasūtījuma piegādes datumu un laiku, kas noteikts ievērojot Līguma 11.3.punktu.
11.6. Preču transportēšanas apdrošināšana ir Izpildītāja kompetencē un Pasūtītājs to neapmaksā.
11.7. Precēm jābūt marķētām atbilstoši Latvijas Republikas spēkā esošo normatīvo aktu prasībām. 
11.8. Piegādātājs Preci nodod, bet Pasūtītājs pieņem ar PP. Preci uzskatāma par Izpildītāja nodotu un Pasūtītāja pieņemtu ar PP abpusējas parakstīšanas brīdi.
11.9. Pie Preces piegādes Pasūtītājām jāpārbauda pieprasītās Preces veidi un to daudzums un jānovērtē piegādāto Preču kvalitāte. Pasūtītājam ir tiesības nepieņemt Preci, ja tā neatbilst Līguma pielikumā noteiktajam.
11.10. Ja Pasūtītājs izmanto savas tiesības nepieņemt Preci, Pasūtītājs par to informē Izpildītāju un norāda Preces nepieņemšanas iemeslus. Piegādātājam 1 (vienas) darba dienas laikā par saviem līdzekļiem jāpiegādā Pasūtītājam pieprasītā Prece atbilstoši Līguma pielikumam.
11.11. Ja Preces ražotājs veic noteiktas izmaiņas un Izpildītājs, no tā neatkarīgu iemeslu dēļ, nespēj vairs piegādāt Preci, Izpildītājs var piegādāt Līguma pielikuma prasībām atbilstošas ekvivalentas Preces, ņemot vērā, ka ekvivalentās Preces cena ir tāda pati kā Līguma pielikumā vai zemāka. Pirms šādas ekvivalentas Preces piegādes Izpildītājs šo piegādi saskaņo ar Pasūtītāju. Pasūtītājs ir tiesīgs veikt Izpildītāja piedāvātās ekvivalentās Preces pārbaudi. Ar ekvivalento Preci jāsaprot Prece, kas atbilst Līguma pielikuma prasībām, ko Piegādātājs aizstāj ar ekvivalento Preci. Šādā gadījumā atsevišķa vienošanās par konkrētas preces piegādi starp Pusēm nav jāslēdz.
11.12. Izpildītājs piegādā tikai Līguma pielikumā norādītās Preces.
11.13. Izpildītājam ir pienākums, ja tas nespēj piegādāt kādu no Precēm, 24 (divdesmit četru) stundu laikā, no šādu apstākļu iestāšanās brīža, rakstiski informēt Pasūtītāju un norādīt tuvāko Preču piegādes laiku.

12. ATBILDĪBA
12.1. Ja Pasūtītājs bez pamatojuma neveic maksājumu Līgumā noteiktajā termiņā, tad Izpildītājs ir tiesīgs piemērot līgumsodu 0,1 % (nulle komats viens procents) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no Līguma cenas.
12.2. Ja Izpildītājs neievēro Līgumā un Līguma pielikumos noteiktos izpildes termiņus, tad Pasūtītājs ir tiesīgs piemērot līgumsodu 0,1 % (nulle komats viens procents) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.
12.3. Ja Izpildītājs nepiegādā Līguma un Līguma pielikumu prasībām atbilstošas Preces vai atsakās piegādāt Preces par Līguma pielikumos noteiktajām cenām, tad Pasūtītājs ir tiesīgs piemērot līgumsodu 100 EUR (viens simts euro 00 centi) apmērā par katru konstatēto gadījumu.
12.4. Ja Izpildītājs bez saskaņošanas ar Pasūtītāju nomaina Līguma pielikumos norādīto speciālistu vai apakšuzņēmēju vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Līguma cenas par katru konstatēto gadījumu.
12.5. Ja Izpildītājs nepilda/neievēro citas šajā Līguma nodaļā neminētās Līguma, Līguma pielikumos vai spēkā esošu normatīvo aktos noteiktās prasības vai saistības, tad Pasūtītājs ir tiesīgs piemērot līgumsodu 0,5 % (nulle komats pieci procenti) apmērā no Līguma cenas par katru konstatēto gadījumu.
12.6. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam par Pakalpojumu sniegšanu.
12.7. Līgumsoda samaksa neatbrīvo Puses no pienākuma pildīt Līgumā noteiktās saistības.
12.8. Līgumsodu kopējā vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % (desmit procenti) no Līguma cenas.
12.9. Puses sedz viena otrai tiešus zaudējumus, kas radušies Līguma nepienācīgas izpildes rezultātā. Prasītāja Pusei ir jāpierāda šādu apstākļu iestāšanās.

13. NEPĀRVARAMA VARA
13.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies Nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst.
13.2. Pusei, kas atsaucas uz Nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi publiskas varas kompetenta iestāde un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz Nepārvaramas varas apstākļiem kā savu Līgumsaistību nepienācīgas izpildes pamatu.
13.3. Ja Nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.

14. LĪGUMA GROZĪJUMI UN ATKĀPŠANĀS NO LĪGUMA IZPILDES
14.1. Līgumu var grozīt tikai Līgumā noteiktajos gadījumos saskaņā ar spēkā esošajiem normatīvajiem aktiem.
14.2. Līgums var tikt izbeigts pirms termiņa jebkurā brīdī, Pusēm par to rakstiski vienojoties, ja zūd nepieciešamība Līguma pilnīgai vai atlikušai izpildei.
14.3. Līgums tiek izbeigts pirms termiņa, ja tiek iztērēta visa Līguma cena.
14.4. Līguma izpildes termiņš saskaņā ar Publisko iepirkumu likuma 61.panta trešās daļu 1.punktu var tikt pagarināts līdz 60 (sešdesmit) dienām, ja kavējas jauna iepirkuma līguma par Preču piegādi parakstīšana un Līgumcena nav iztērēta.
14.5. Jebkurai Pusei ir tiesības vienpusēji atkāpties no Līguma izpildes, rakstveidā brīdinot par to otru Pusi 30 (trīsdesmit) dienas iepriekš un neatlīdzinot tai jebkāda veida zaudējumus.
14.6. Izpildītājam ir tiesības vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot tam jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus un kavējums ir vismaz 10 (desmit) dienas. Ja iepriekš minētajā brīdinājuma termiņā Pasūtītājs veic Līgumā noteikto maksājumu, tad Izpildītāja vienpusēja atkāpšanās tiek izbeigta un abas Puses turpina Līguma izpildi. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
14.7. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Izpildītāju 10 (desmit) darba dienas iepriekš un neatlīdzinot tam jebkāda veida zaudējumus sekojošos gadījumos:
14.7.1. Izpildītājs Preču piegādē sistemātiski (vismaz 2 (divi) gadījumi 2 (divu) mēnešu laikā, skaitot no pirmā gadījuma konstatēšanas dienas) neievēro Līguma nosacījumus, Līguma pielikumu noteikumus, spēkā esošo normatīvo aktu prasības un/vai Pasūtītāja  saistošus norādījumus;
14.7.2. Izpildītājs Preču piegādē pārkāpj spēkā esošos normatīvos aktus;
14.7.3. Izpildītājs nav spējīgs vai tiesīgs piegādāt Preci atbilstoši Līguma, Līguma pielikumu vai spēkā esošu normatīvo aktu prasībām;
14.7.4. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
14.7.5. līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
14.7.6. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
14.8. Ja notiek atkāpšanās no Līguma izpildes 14.7.1.-14.7.3.apakšpunktos noteiktajos gadījumos, Pasūtītājs ir tiesīgs pieprasīt Izpildītājām maksāt līgumsodu 10 (desmit) % apmērā no Līgumcenas.
14.9. Ja Līgums tiek abpusēji izbeigts vai notiek atkāpšanās no Līguma izpildes, tad Izpildītājs  nekavējoties pārtrauc Preču piegādi.

15. STRĪDU IZSKATĪŠANAS KĀRTĪBA
15.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
15.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

16. FIZISKO PERSONU DATU AIZSARDZĪBA
16.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
16.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
16.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
16.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
16.5. Neskatoties uz iepriekš minēto, Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, ar kurām Pasūtītājs sadarbojas šī Līguma izpildes nodrošināšanai.
16.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.

17. CITI NOTEIKUMI
17.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināmas būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
17.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
17.3. Līguma saistību izpildes nodrošināšanai un kontrolei Puses nosaka sekojošas atbildīgās personas:
17.3.1. no Pasūtītāja puses  –  Vispārīgā vienošanās noteiktā Pasūtītāja atbildīgā persona;
17.3.2. no Izpildītāja puses –  persona: SIA “BALTICS OPHTHALMIC SOLUTIONS” valdes locekle Larisa Ņeverčika, tālrunis: +371 6447058, e-pasta adrese: l.nevercika@balticsophthalmic.eu.

18. LĪGUMA PIELIKUMI
18.1. Līgumam ir sekojoši pielikums: Izpildītāja tehniskais un finanšu piedāvājums.
18.2. Līguma pielikums ir neatņemamas Līguma sastāvdaļas.
18.3. Ja konstatē pretrunu starp Līguma noteikumu un Līgumu pielikuma noteikumu, tad piemēro Līguma pielikuma noteikumu, ciktāl tas atbilst spēkā esošo normatīvo aktu prasībām.

19. PUŠU REKVIZĪTI UN PARAKSTI
	Pasūtītājs: 
SIA “Daugavpils reģionālā slimnīca”
reģistrācijas Nr.41503029600, 
Vasarnīcu iela 20, Daugavpils, Latvija,
tālr. +371 65405282,
e-pasta adrese siadrs@siadrs.lv.
Bankas rekvizīti: 
AS “SEB Banka”,
bankas kods UNLALV2X,
bankas konta Nr.LV24UNLA0050014246227.

valdes priekšsēdētāja I.Vaivode
valdes loceklis E.Labsvīrs
	Izpildītājs:
SIA “BALTICS OPHTHALMIC SOLUTIONS” reģistrācijas Nr.40203430357, 
Bieķensalas iela 21, Rīga, Latvija,
tālr. +37126447058,
e-pasta adrese info@balticsophthalmic.eu  
Bankas rekvizīti: 
AS “Swedbank”,
bankas kods  HABALV22, 
bankas konta Nr.LV42HABA0551053415706.

valdes locekle Larisa Ņeverčika

